มี พสพ.กับแฟน 3 วันติดต่อกัน แล้วกินยาคุมฉุกเฉินวันที่ 3 มีโอกาสท้องมั้ยค่ะ
สวัสดีค่ะ การใช้ยาคุมฉุกเฉินเป็นการรับประทานยาฮอร์โมนเพศในขนาดสูงเข้าไปทีเดียว เพื่อทำให้สภาพมดลูกไม่เหมาะกับการตั้งครรภ์ โดยควรใช้ภายใน 72 ชั่วโมงหลังมีเพศสัมพันธ์ เพื่อให้ได้ประสิทธิภาพสูงสุดของยาที่ประมาณ 80-90%ในการป้องกันการตั้งครรภ์ค่ะดังนั้นการกินยาคุมฉุกเฉินในวันที่ 3 หลังมีเพศสัมพันธ์ หากยังอยู่ภายใน 72 ชั่วโมง ยาก็จะยังออกฤทธิ์ได้อยู่ค่ะหลังการใช้ยาควรสังเกตรอบเดือนอีกครั้ง หากมาช้ากว่า 35 วันจากรอบก่อน ควรซื้อชุดตรวจครรภ์ทางปัสสาวะมายืนยันค่ะ โดยจริงๆแล้วชุดตรวจปัสสาวะให้ผลบวกได้ตั้งแต่ 10-14 วันหลังปฏิสนธิ สามารถซื้อมาตรวจได้ก่อน ไม่ต้องรอให้ประจำเดือนขาดหายไปก็ได้เช่นกัน และครั้งต่อไปควรใช้ถุงยางอนามัยขณะมีเพศสัมพันธ์ หรือใช้ยาคุมแบบแผงรายเดือนจะดีกว่า เพราะประสิทธิภาพดีกว่ายาคุมฉุกเฉินค่ะ